Botanická záhrada UPJŠ Košice

Botanická záhrada UPJŠ je botanická záhrada Univerzity Pavla Jozefa Šafárika v Košiciach a zároveň najväčšia botanická záhrada na Slovensku. Košická botanická záhrada je vybudovaná na úpätí kopcov pri severnom okraji mesta na ploche 30 ha. Verejnosti je sprístupnená od roku 1950. Spolu sa tu nachádza takmer 4 000 rastlinných druhov, čím sa radí medzi najvýznamnejšie v strednej Európe. Ponúka prehliadku tropickej a subtropickej flóry, dekoratívnej flóry, arboréta, ale známa je aj vďaka svojim vysokým skleníkom. Botanická záhrada mala v čoku 2024 navštívilo viac ako 85 tisíc návštevníkov. Vzácna je najmä zbierka zhruba 1 200 kaktusov a sukulentov, čo je údajne najväčšia zbierka kaktusov na celom území bývalého Česko-Slovenska. Zaujme aj expozícia orchideí, hmyzožravých rastlín, či ďalších druhov tropickej i subtropickej flóry v skleníku s plochou 1 742 m2. Košická botanická záhrada má od augusta 2002 štatút chráneného areálu. Pracovníci botanickej záhrady sa starajú aj o 14 chránených druhov rastlín z východného Slovenska, z ktorých osem je kriticky ohrozených. Na konci leta 2021 sa začala rekoštrukcia hlavnej budovy botanickej záhrady. Po rekonštrukcii vznikne reprezentatívnejší vstupný priestor, návštevnické centrum aj kaviareň. Práce majú byť ukončené do konca januára 2022. Dostupnosť MHD električková doprava na linkách č.: 4, R4 autobusová doprava na linkách č.: 12, 14, 18, 19, 55, N2 Galéria Referencie Iné projekty Commons ponúka multimediálne súbory na tému Botanická záhrada UPJŠ Košice Externé odkazy Stránky UPJŠ Košice: Informácie o Botanickej záhrade